Berlingske Tidende, 1784-03-29
London, den 9de Martii. Hr. Sawbringe spurgte i Fredags Hr. Pitt i Underhuset, om han havde i Sinde at forebringe noget angaaende Forandringen i Parlementet, Hr. Pitt svarede, at det skulde være ham kiært, dersom Hr. Sambringe vilde paatage sig denne Sag; fra hans Side skulde det ikke mangle paa Understøttel. se. Sawbringe bestemte derpaa Fredag 8te Dage, da han vilde giøre et Forslag desangaaende, som viist nok vil blive ganske forgiæves. Jmedens denne Tale varede, havde Hr. Martin, hvorom vi allerede ofte have meldet ved saadanne Leyligheder, udspeidet Lord Stormont iblandt Underhusets Medlemmer. Jeg udspeider, raabte han, en Lord, omendskiønt det saa ofte er bleven sagt, at saa længe Lorderne ikke vilde indrømme Underhusets Lemmer noget Gallerie. Overhuset, skulle hine ikke heller have nogen Adgang iblandt disse, undtagen paa Galleriet hos de Fremmede. Lord Stor mont begav sig strax derfra, og dermed havde denne Sag en Ende. Nu fremkom Hr. For med Forslaget om at alle vigtige Forretninger, saasom Mutinybillen og andre hastende Statssager maatte blive udsatte til paa Mandag, indtil man først havde viist Kongens Svar paa Addressen den tilbørlige Agtelse, og taget denne i Overveielse. Statssecretairen bevidnede sin store Forundring over Hr. For's Forslag. Mutinybillen havde aldeles intet at bestille med Underhusets Fortroelighed til Ministrene. Den offentlige Sikkerhed fordrede, at den ufortøvet passerte, og der var ikke mindste Grund til at opsætte den. Adskillige andre taalede ligesaa, og Si Adam Ferguson sagde, at de offentlige Anliggender havde Fortrinnet for alle andre. Det var Underhusets Pligt, at besørge dem uden Ophold. Det havde allerede bevilget 17000 Mand og Penge til deres Underholdning, saa der ikke stod meere tilbage, end ved Mutinybillen at sætte Kongen i Stand til at holde den bevilgede Armee ved Krigstugt i tilbørlig Orden. Jmidlertid stod det i Kongens Magt, at holde Armeen i Orden, om ogsaa Parlementet skulde blive dissolveret; hvorpaa der fra Coalitionens Side reiste sig et hæftigt Raab af Ney, Ney, Hr. Eden sagde, at han var høyst forundret over Hr. Fergusons svage Hukommelse; han vidste meget vel, hvad Ministren vilde have en Mutinybill, for at kunde dissolvere Parlementet. Han gav Ministrene Skylden for, at de offentlige Anliggender ingen Fremgang havde. - Hr. Pitt paastoed, at Modpartiet fulgte et dobbelt System; det eene var at giøre Udsættelser, og det andet, at udsprede Trudsler, for om mueligt at giøre Ministrene bange. Han var af samme Mening som Hr. Ferguson, nemlig at Huset burde give de offentlige Forretninger Fortrinnet for Overveielsen af et Kongel Budskab, undtagen naar samme indeholdt en Fordring fra Kongen. Han anholdt meget om, at Mutinybillen ikke maatte blive udsadt til den sidste Time, ei heller indrettet kunfor en Maaned. Man havde bevilget Armeen og Pengene til sammes Underholdning paa et hele Aar, og han indsaae ikke af hvad Aarsag, man allene vilde indskrænke Krigstugten til en Maaned. Hvad, om Lorderne i Overhuuset gjorde Forandringer i Billen, vilde der da endnu være Tiid nok til at indbringe en nye, forinden den 25de i denne Maaned, dersom den forrige gik ind igien, – Lord North igientog, hvad han allerede saa ofte havde sagt, nemlig: at Ministrene havde allene Skyld i Udsættelsen af de offentlige Forretninger. Jngen vilde efter hans Mening være saa urimelig og ikke lade Mutinybillen passere. Han nægtede, at Lorderne havde Ret tilat forandre noget i Mutinybillen; han nægtede, at Kongen havde Ret til ved en Proclamation at holde Armeen samlet efter den Tiid at Mutinobillen var bleven forkastet, og indtil en anden havde passeret igiennem et nyt Parlement. - Hr. Powis, der stedse viser sig som en troe Ven af Coalitionisterne, gav de nu værende Ministre Skylden for, at de offentlige Forretninger bleve udsatte. Hr. Brook Watson vilde kun tale et par Ord om Talemaaderne: udsætte og opsætte. Opsættelsen, sagde han, have vi Forliiset af Nord=Amerika at takke for, ved Opsættelse led det Brittiske Flags Ære den 27de Julii, ved Opsættelse have vi i sidste Krig forøget vore Fienders Mod og Kræfter, ved Mutinybillens Opsættelse skal Nationen blive ruineret, og ved Opsættelse skal Nationens Credit gaae i Graven. Betænker vel de Folk, spurgde han, som bestandig give deres Stemme til Opsættelser, hvad Følgerne ville blive heraf, Han paastod, at de, som stedse udsatte, og altid talede om Opsættelser, burde ansees som offentlige Forbrydere.